Diari Oficial de la Generalitat Valenciana


Sumari del DOGV 9376, del 06-07-2022 (2022/6260)

RESOLUCIÓ de 30 de juny de 2022, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2019 de places de personal funcionari d'administració i serveis de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6260


Data del document
:   30-06-2022

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 30 de juny de 2022, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2019 de places de personal funcionari d'administració i serveis de la Universitat Miguel Hernández d'Elx. [2022/6260]  
Aprovada pel Consell de Govern amb data de 29 d'octubre de 2019 i publicada en el DOGV núm. 8683, amb data de 22 de novembre de 2019, l'oferta d'ocupació pública per a l'any 2019 de places de personal funcionari d'administració i serveis de la Universitat Miguel Hernández d'Elx, en la qual constaven, per taxa de reposició, les places següents:  
  
  
Escala Subgrup Taxa de reposició 2019  
Tècnica bàsica d'informàtica C1 11  
Tècnica bàsica de laboratori C1 1  
Tècnica bàsica de comunicació C1 6  
Auxiliar administrativa C2 15  
Total 33  
  
  
Tenint en compte que, d'aquestes 33 places, 7 han sigut convocades en el procediment d'accés a l'escala auxiliar administrativa, mitjançant concurs oposició, convocat per la Resolució rectoral amb data de 6 d'octubre de 2020, referència 2020/39497, publicada en el DOGV núm. 8931, el 21 d'octubre de 2020, per la qual cosa queden pendents d'executar 26 places de taxa de reposició d'aquesta oferta de 2019.  
Considerant l'oferta d'ocupació pública complementària per a l'any 2021 de personal funcionari d'administració i serveis de la Universitat Miguel Hernández d'Elx de 5 places addicionals a les 90 ja autoritzades per la taxa d'estabilització autoritzada en virtut de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
I tenint en compte que, s'ha produït una actualització dels procediments i la determinació de noves actuacions que cal realitzar en l'àmbit de la Universitat Miguel Hernández d'Elx, que han motivat una nova planificació dels recursos humans i de necessitats de personal que no poden ser cobertes amb efectius existents, en l'exercici de la potestat d'autoorganització de cada administració pública, en la planificació i gestió dels recursos humans.  
Realitzat el tràmit d'informació als representants dels treballadors amb data de 15 de març de 2022 i el 10 de maig de 2022.  
I, vist l'acord adoptat pel Consell de Govern d'aquesta universitat, amb data de 30 de març de 2022 i el 31 de maig de 2022.  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril.  
  
A proposta de la gerent, Emma Benlloch Marco, resolc:  
  
Primer  
Aprovar la modificació de l'oferta d'ocupació pública per a l'any 2019, pel que fa a les 26 places de taxa de reposició d'efectius per torn lliure, autoritzada i pendent d'executar, quant a la distribució de places per cadascuna de les escales, de personal funcionari d'administració i serveis de la Universitat Miguel Hernández d'Elx, de conformitat amb la taxa de reposició autoritzada, que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
Segon  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
Tercer  
Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els previstos en l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i en el 60 de la Llei 4/2021, de 16 d'abril, de la funció pública valenciana.  
  
Quart  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 30 de juny de 2022.- El rector: Juan José Ruiz Martínez.  
  
Annex  
Oferta d'ocupació pública 2019  
  
Escala Subgrup Taxa de reposició 2019  
Auxiliar administrativa C2 2  
Auxiliar tècnica i de laboratoris C2 4  
Tècnica bàsica de laboratoris C1 1  
Tècnica bàsica de comunicació C1 5  
Tècnica bàsica d'informàtica C1 10  
Bàsica esportiva C1 1  
Tècnica mitjana de gestió esportiva A2 1  
Tècnica superior jurídica A1 2  
Total general 26